Lost Highway

***Lost Highway*** er en amerikansk psykologisk thriller fra 1997 med elementer av neo noir. Den er regissert av David Lynch. Hovedrollene spilles av Bill Pullman, Patricia Arquette, Balthazar Getty og Robert Loggia. Lynch skrev filmmanuset sammen med Barry Gifford, som forøvrig også skrev romanen som tjente som grunnlag for Lynchs *[[Wild at Heart]]* (1990). Lost Highway var de siste filmopptrener til Richard Pryor og Jack Nance.

Lynch unnfanget *Lost Highway* etter den kritiske og kommersielle skuffelsen som *[[Twin Peaks: Fire Walk with Me]]* ble 1992 (i motsetning til tv-serien *[[Twin Peaks]]*). Som de fleste av Lynchs filmer, er historien i *Lost Highway* i stor grad kryptisk. Lynch har også avslått å gi en forklaring på sine intensjoner for det fortellingsmessige, men han har selv uttalt at filmen foregår «innenfor det samme universet» som *Twin Peaks*.

Filmen er også blitt omarbeidet til en opera.

## Handlingsreferat
Fred Madison, en saksofonist i Los Angeles, mottar en melding som sier: "Dick Laurent er død!" og neste morgen finner hans kone Renee et VHS-bånd med en video av hjemmet deres. Etter å ha hatt sex, forteller Fred henne at han hadde en drøm om at noen som lignet på henne som ble angrepet, så ser han Renees ansikt som ansiktet til en blek gammel mann. Ettersom dagene går, kommer det flere videoer som viser fotografier av dem som sover i en seng. Fred og Renee kontakter politiet, men etterforskerne klarer ikke å gjøre noe. Fred og Renee deltar ved en fest som blir arrangert av hennes venn Andy.

Den mystiske personen som Fred drømte om nærmer seg, og Fred påstår å ha møtt ham før. Mannen sier at han er hjemme hos Fred akkurat nå, og svarer på hustelefonen når Fred ringer dit. Fred får vite fra Andy at mannen er en venn av Dick Laurent. Livredd forlater Fred festen sammen med Renee. Neste morgen kommer nok en video og Fred ser på den alene. Til sin skrekk viser videoen ham over Rens oppskårede kropp. Han blir deretter dømt til døden for å ha myrdet henne. Fred blir plaget av hodepine, og visjoner om den mystiske mannen og en brennende hytte i en ørken. En dag oppdager en fengselsvakt at mannen i Freds celle nå er Pete Dayton, en ung bilmekaniker. Selv om Pete blir løslatt, følges han av to etterforskere, som forsøker å finne ut mer om ham.

Dagen etter kommer Pete tilbake til jobben sin ved en garasje hvor en gangster Mr. Eddy ber ham ordne en bil. Mr. Eddy tar Pete med på en kjøretur, hvor Pete blir vitne til at Mr. Eddy slår ned en person. Dagen etter kommer Mr. Eddy tilbake til den samme garasjen sammen med sin elskerinne Alice Wakefield, og en Cadillac som han ber Pete om å reparere. Senere kommer Alice tilbake til garasjen alene, og inviterer Pete til middag. De innleder en affære, men er frykter at Mr. Eddy mistenker dem, og Alice ønsker å forlate byen. Alice avslører for Pete at Mr. Eddy faktisk er en porno-produsent ved navn Dick Laurent.

Pete mottar en telefon fra Mr. Eddy og den mystiske mannen som skremmer Pete så mye at han bestemmer seg for å følge Alice's plan. Pete tar Andy i bakhold, og dreper ham ved et uhell. Pete og Alice ankommer en tom hytte i en ørken, og begynner å ha sex i sanden. Etterpå går Alice tilbake til hytta deres. Pete forvandler seg deretter tilbake til Fred. Han møter den mystiske mannen som begynner å filme og jage Fred med et videokamera.

## Skuespillere
* Bill Pullman som Fred Madison
* Patricia Arquette som Renee Madison / Alice Wakefield
* Balthazar Getty som Pete Dayton
* Robert Blake som "den mystiske mannen"
* Robert Loggia som Mr. Eddy / Dick Laurent
* Natasha Gregson Wagner som Sheila
* Richard Pryor som Arnie
* Lisa Boyle som Marian
* Michael Massee som Andy
* Jack Nance som Phil
* Jack Kehler som Johnny Mack
* Gene Ross som fengselsvakt Clements
* Scott Coffey som Teddy
* Gary Busey som Bill Dayton
* John Roselius som Al
* Lou Eppolito som Ed
* Jennifer Syme som Junkie Girl
* Marilyn Manson som Porno-skuespiller.
* Twiggy Ramirez som Porno-skuespiller.

## Referanser


## Eksterne lenker
*